Hy is tans nie in 'n skool nie, aangesien geen skool by ons hom wil in neem nie. Ek het hom aangesluit by Besige Breintjies, waar motoriese speelgoed en leer-materiale ontvang asook 'n tablet waarop hy daagliks werk doen en leer. My gebed is dus dat as Leo klaar is met die operasie wat voorlê, om iewers 'n skooltjie te kry wat hom wel tegemoet sal kom en hom sal inneem. Hy het dus net die jaar oor vir kleuterskool, volgende jaar moet hy Graad R toe. Sy brein makeer niks nie, en is hy baie slim vir sy ouderdom. Ek wil hê hy moet so 'n normale lewe kan lei soos almal van ons, ongeag dit wat foutief is.
Leo was gebore met n keisersnee op 32 weke. Twee keer in my swangerskap wou die Ginekoloog hê ek moet aborteer, wat ek geweier het. Met die besoeke en sonars, het hy bevind dat Leo ’n watersak oor sy kop het, en het hy dit afgemaak as 'n waterkoppie. Ek het dus aanhou bid en lewe spreek, en Leo is gebore sonder dit. Dokter het gesê Leo sal net 3-4 dae oud word en hy word al amper 5.
Die hartspesialis het my wel na n Ortopeet verwys, en die het dit goedgedink om te rekonstruktureer. Ek het gebid daaroor want die uitkoms daarvan op normaliteit was net te negatief. My brein wou nie saam stem, dat Leo tans loop, sit en hardloop en dit by hom weggevat sou word nie. Ek verstaan mediesgesproke moet hy le, maar hy doen nie.
Leo is baie aktief, hou van atletiek hardloop teen my, sy boetie en oumi en oupi, maar dit raak nou vinnig 'n moegstryd.
Leo verb as ons almal, selfs die dokters. Hy het al die foutjies met sy organe en rug, maar deur dit alles hoor jy hom nooit kla nie. Selfs wanneer sy nefies bollamakiesies doen, sal hy dit probeer, al kan hy nie sy lyf oorskop of oorval nie, maar kant toe, dink hy hy kan dit doen. Ek sê dit nie omdat hy my kind is nie, maar hy is 'n inspirasie vir so baie, selfs vir my.
Ek moet byê, my emosies wissel van geloof, hoop tot vrees. Menslik gesproke is ek 'n bang mamma en hartseer, ek sal nooit verstaan hoekom nie. Die operasie wat voorlê maak my bang vir die onbekende asook opgewonde vir die normale lewe vir Leo.